Miroslav Marcelli

Prof. PhDr. Miroslav Marcelli, PhD. (* 7. september 1947, Žilina) je slovenský filozof, prekladateľ, profesor na Katedre filozofie a dejín filozofie Filozofickej fakulty Univerzity Komenského v Bratislave (FF UK), je vedúci Katedry Elektronické kultury a sémiotiky Fakulty humanitných štúdií Karlovej univerzity v Prahe. 

V rokoch 19661971 študoval filozofiu a históriu na FF UK, v roku 1981 na parížskej Sorbonne. V rokoch 19911992 prednášal na Univerzite Blaise Pascala v Clermont-Ferrand, v roku 1996 absolvoval študijný pobyt na Magdalen College v Oxforde. Ťažiskom jeho vedeckej práce sú dejiny filozofie. 

V súčasnej filozofii sa sústreďuje na francúzske filozofické myslenie, najmä na dielo Michela Foucaulta, ktoré aj prekladá do slovenčiny. Jeho práce sa venujú aj problematike filozofických aspektov semiotiky a teórie argumentácie.

Na Filozofickej fakulte Univerzity Komenského vyučuje v akademickom roku 2016/2017 kurzy Dejiny filozofie a Semiotika, filozofia, umenie.

 Dielo 
 Znovuobjavenie času (1989)
 Michel Foucault alebo stať sa iným (1995)
 Príklad Barthes (2001)
 Filozofi v meste (2008)
 Mesto vo filozofii (2011)

 Referencie 

 Externé odkazy 

Kategória:Nositelia Radu čestnej légie
Kategória:Slovenskí filozofi
Kategória:Slovenskí univerzitní profesori
Kategória:Slovenskí autori náučnej literatúry
Kategória:Slovenskí prekladatelia
Kategória:Osobnosti zo Žiliny